laion/Wikipedia-Exotic huggingface dataset:
Tiit Petersoo

Tiit Petersoo (31. detsember 1937 – 9. märts 2024) oli Eesti looduskaitsetegelane. Ta oli hariduselt geograaf. Petersoo hakkas looduskaitseinspektorina tööle Rapla metsamajandis 1976. aastal, hiljem on ta töötanud eri asutuste looduskaitseametnikuna kuni 2003. aastani. Ta on tegelenud ka kultuuriloo ja pärandkultuuri objektide kaitsega. Aastatel 1966–1974 oli ta Lauka Põhikooli direktor. Petersoo oli Eesti Looduskaitse Seltsi liige algaastaist saadik, ta oli ka Eesti Geograafia Seltsi ja Eesti Kodu-uurimise Seltsi liige. Ta töötas Eesti Looduskaitse Seltsi Rapla osakonnas. 2009 – Eerik Kumari looduskaitsepreemia 2014 – Raplamaa hõbedane vapimärk Petersoo, Tiit (koostaja) 1997. Rapla maakonna kaitstavate loodusobjektide kaart. Mõõtkava 1:150000. E.O.Map., Kirjameeste Kirjastus. Petersoo, Tiit 2004. Reaalkooli mälestussammas ja tema väiksem vend. Õpetajate Leht, 20. veebruar. "Kumari preemia said Hans Trass ja Tiit Petersoo" Keskkonnaministeerium, 11.05.2009 Koolijuhatajad Lauka kool (vaadatud 25. novembril 2014) Raplaosakond ELKS (vaadatud 25. novembril 2014) Vapimärgiga tunnustatud Rapla Maavalitsus (vaadatud 25. novembril 2014) Intervjuu Tiit Petersooga Bioneeris
Lewis Black

Lewis Niles Black (sündinud 30. augustil 1948) on Grammy auhinna võitnud Ameerika Ühendriikide stand-up-koomik, kirjanik ja näitleja. Ta on tuntud komöödiastiili poolest, mille käigus ta simuleerib vaimset kokkuvarisemist või vihast lärmamist, naeruvääristades ajalugu, poliitikat, usku, trende ja kultuurinähtusi. Ta juhib Comedy Centrali saadet "The Root of All Evil" ning esineb regulaarselt saates "The Daily Show", kus tal on oma saatelõik.
Kolõma laht

Kolõma laht (vene Колымский залив, jakuudi Халыма хомото) on laht Ida-Siberi mere lõunaosas. Paikneb Krestovski neeme ja Kolõma jõe suudme vahel. Ulatub 45 km kaugusele maismaasse, laius kuni 106 km, sügavus 4 kuni 9 m. Rannik on madal. Laht on peaaegu aasta läbi kaetud jääga. Põhi on mudane ja liivane. Loodete kõrgus on kuni 0,2 m. Rannikul on tundrataimestik. Lahte suubub lõunast Kolõma jõgi, mis moodustab suudmealas suure delta. Deltas in palju saari, suuremad saared on Kamenka, GUSMP, Suhharnõi, Stolbik, Tabõševski, Štormovoi. Läänest suubub lahte Suur-Tšukotšja jõgi. Колымский залив. Большая советская энциклопедия[alaline kõdulink]
Suured lootused (täpsustus)

"Suured lootused" – on 1861. aastal ilmunud Charles Dickensi romaan. Romaani põhjal on tehtud palju filme: "Suured lootused" – Robert Vignola ja Paul Westi film aastast 1917 "Store forventninger" – A.W. Sandbergi film aastast 1921 "Suured lootused" – Stuart Walkeri film aastast 1934 "Suured lootused" – David Leani film aastast 1946 "Suured lootused" – sari aastast 1959 "Suured lootused" – Alan Bridgesi kümneosaline sari aastast 1967 "Suured lootused" – Leonhard Gmüri film aastast 1971 "Suured lootused" – Joseph Hardy telefilm aastast 1974 "Suured lootused" – Julian Amyes 12-osaline sari aastast 1981 "Great Expectations, the Untold Story" – Tim Burstalli telefilm aastast 1986 "Suured lootused" – Kevin Connori kuueosaline lühisari aastast 1991 "Suured lootused" – Alfonso Cuaróni film aastast 1998 "Suured lootused" – Julian Jarroldi telefilm aastast 1999
Priidu Isak

Priidu Isak (sündinud 26. veebruaril 1957 Kullamaal) on eesti poksija ja ettevõtja. Isak poksis aastatel 1971–1981 Pärnu Kalevis, kus tema treener oli Jaan Hansla ja Mart Keersalu, ning Tartu Kalevis, kus tema treener oli Vello Kade ja Peeter Noppel. Ta oli Eesti NSV juunioride meister kukk-kaalus (kuni 54 kg) aastatel 1975–1976. Ta oli Eesti NSV meister kärbeskaalus (kuni 51 kg) 1975. aastal ja kergekaalus (kuni 60 kg) 1981. aastal. Ta sai Eesti NSV meistrivõistlustel 2. koha kärbeskaalus (kuni 51 kg) 1976. aastal ning kergekaalus (kuni 60 kg) aastatel 1979–1980. Ta sai Eesti NSV meistrivõistlustel 3. koha 1977. aastal sulgkaalus (kuni 57 kg). Isak lõpetas 1980. aastal Eesti Põllumajanduse Akadeemia insener-hüdrotehnikuna ja jäi tööle Võrumaale. Ta on 1991. aastast ehitusliku projekteerimise ja ehitusega tegeleva AS Hallimäe asutaja ja omanik. Rein Pajur. "Poksi lugu". Tallinn 2009 Priidu Isaku sporditulemused
John Oliver (koomik)

John Oliver (sündinud 23. aprillil 1977 Birminghamis) on Suurbritanniast pärit meelelahutaja. Ta tegutseb nii Inglismaal kui ka Ameerikas, 2019. aastal sai ta USA kodakondsuse. Kui aastatel 2006–2013 oli ta HBO saate "The Daily Show with Jon Stewart" Briti korrespondent, siis 2014. aasta aprillist on ta HBO hilisõhtuse telesaate "Last Week Tonight with John Oliver" juht. Oliver kasvas üles Inglismaal Liverpoolis ja Bedfordis. Ta lõpetas Cambridge'i ülikooli, kus õppis inglise keelt ja kirjandust. Ülikooliõpingute kõrvalt esines ta püstijalakoomikuna ja oli Cambridge'i ülikooli näitekunstiklubi Footlights asepresident. Koos Andy Zaltzmaniga juhtis ta saateid "Political Animal", "The Department" ja "The Bugle". "Political Animal" toimub alates 2004. aastast üks kord aastas Edinburghis toimuval festivalil Edinburgh Fringe. Alates 2006. aastast juhib Zaltzman seda üksinda. "The Bugle" on iganädalane taskuhääling, mida ta juhib koos Zaltzmaniga. See projekt algas 2007. aasta oktoobris ja 2010. aasta jaanuaris valmis juba sajas saade. "The Department" on BBC Radio 4 satiiriline komöödiasari salaorganisatsioonist, mis suudab mõjutada inimeste elu iga aspekti. Komöödiasari käsitleb selle organisatsiooni kolme töötaja mõttetalguid ühiskonna probleemide lahendamiseks. Oliver, kes mängib amoraalset juristi, ja Zaltzman kuuluvad ka sarja kõikide saadete autorite ja näitlejate hulka. John Oliver andmekogus IMDb (inglise)
John Oliver

John Oliver on mitme tuntud isiku nimi: John Oliver, Suurbritannia poliitiline koomik John Oliver, Kanada poliitik John Sidney Oliver, inglise jalgpallur
Kärplased

Kärplased (Mustelidae) on sugukond kiskjaliste seltsist. Sugukonda kärplased kuulub 23 perekonda 59 liigiga. Alamsugukond Lutrinae Perekond Amblonyx Perekond Aonyx Perekond Enhydra – kalaan, ainuesindaja kalaan ehk merisaarmas Perekond Lontra Perekond Lutra – harilik saarmas, sumatra saarmas Perekond Hydrictis Perekond Lutrogale Perekond Pteronura Alamsugukond Mustelinae Perekond Arctonyx Perekond Eira Perekond Galictis Perekond Gulo – ahm Perekond Ictonyx Perekond Lyncodon Perekond Martes – metsnugis, kivinugis, harsa, ilka ja soobel Perekond Meles – mäger Perekond Mellivora - meemäger Perekond Melogale Perekond Mustela– kärp, nirk, euroopa naarits, tuhkur, kolonok Perekond Neovison– mink, merimink Perekond Poecilogale Perekond Taxidea Perekond Vormela
Kokora vald

Kokora vald (saksa keeles Kockora) oli vald Tartumaal Kodavere kihelkonnas praeguse Peipsiääre valla territooriumil. Vallamaja asus Torila külas. Aastal 1891 liideti Kokora vallakohus Alatskivi vallakohtuga. Aastal 1939 jagati valla territoorium Alatskivi valla ja Pala valla vahel. Viimasesse läks üle Viljuse küla. Kokora vallas on sündinud helilooja Eduard Tubin, põllumajandusteadlane Osvald Hallik, vaimulikud Villem Tubin, Elmar Kõrv ja Osvald Põldma. Maa-ameti kaardirakendused Kokora valla lood Blogi
Paul Biedermann

Paul Biedermann (sündinud 7. augustil 1986 Halles) on endine Saksamaa ujuja. Neljakordne maailmameister ja kolmeteistkordne Euroopa meister Talle kuuluvad 200 (1.42,00) ja 400 meetri vabaujumise (3.40,07) maailmarekordid. Ta on tulnud 200 ja 400 meetri vabaujumises maailmameistriks. Talle kuuluvad Saksamaa rekordid 200 meetri vabaujumises (lühirajal ja pikal rajal), 400 meetri vabaujumises (lühirajal) ja 1500 meetri vabaujumises (lühirajal). Biedermann võitis 200 meetri vabaujumise distantsi 2008. aasta Euroopa meistrivõistlustel, lõpetades ajaga 1.46,59. Pekingi olümpiamängudele kvalifitseerus Biedermann võistlema 200 meetri ja 400 meetri vabaujumises. Olümpiamängudel pääses ta 200 meetri distantsil finaali ja lõpetas seal viiendana (1.46,00) ning sai 400 meetri vabaujumise distantsil 17. koha (3.48,03). 2009. aasta maailmameistrivõistlustel Roomas võitis Biedermann 400 meetri vabaujumises kuldmedali ajaga 3.40,07, kärpides oma varasemat isiklikku rekordit ligi seitsme sekundi võra ja lõi ühe sekundisajandikuga 2002. aastast pärinenud Ian Thorpe’i maailmarekordi. Samade maailmameistrivõistluste teise kulla võttis Biedermann 200 meetri vabaujumises, püstitades finaalis uueks maailmarekordiks 1.42,00. 200 m vabaujumine 1.42,00 (maailma rekord) 400 m vabaujumine 3.40,07 (maailma rekord) 200 m vabaujumine 1.40,83 (maailma rekord) 400 m vabaujumine 3.34,98 (Euroopa rekord) 800 m vabaujumine 7.35,23 (Euroopa rekord) 1500 m vabaujumine 14.36,70 (rahvusrekord) Ametlik koduleht Paul Biederman Saksamaa ujumisliidu kodulehel Paul Biederman Swimrankings kodulehel Paul Biedermann veebisaidil Olympedia (inglise) Paul Biederman i-swimmer.ru kodulehel (vene.k) Paul Biederman ROK-i kodulehel Paul Biederman Saksamaa Olümpiakomitee kodulehel
Loksa Gümnaasium

Loksa Gümnaasium on kahe õppekeelega üldhariduskool Harju maakonnas Loksa linnas aadressil Tallinna 47. Kõnnu valla Loksa külakool asutati 1867. aasta detsembris, kui õpetaja Jakob Janter hakkas oma talutoas kohalikele talulastele tunde andma. 1880. aastatel õppis seal umbes 70 õpilast. Jakob Janteri järel jätkas 1887. aastal koolis õpetajatööd tema poeg Joosep. 1903. aastal valmis uus koolimaja ja koolist sai Kõnnu 2-klassiline ministeeriumikool. 1920. aastal reorganiseeriti kool Loksa Algkooliks. 1927. aastal hävis koolihoone tulekahjus. Uue koolimaja ehitustööd kestsid kaks aastat ja see avati 1929. aastal. Nõukogude okupatsiooni kehtestamise järel 1940. aastal nimetati kool Loksa 7-klassiliseks Kooliks. 1948. aastal avati esimesed kolm vene õppekeelega klassi, kool muutus kakskeelseks. 1951. aastal muudeti õpilaste arvu kasvu tõttu kool keskkooliks ja nimetati Loksa Keskkooliks. 1950. aastatel ehitati kaks internaati (1952, 1954), kahekorruseline koolimaja (1956) ja õpetajate elamu (1957). 1967. aastal valmis neljakorruseline juurdeehitis ja kooli katlamaja. Õpilaste arvu jätkuva kasvu tõttu alustas uues koolimajas 1988. aastal venekeelne Loksa 2. Keskkool, eestikeelne Loksa Keskkool jätkas tegevust senistes hoonetes ja nimetati Loksa 1. Keskkooliks. 1990. aastatel remonditi hoonekompleksi korduvalt, rajati lugemissaal-videoklass ja vanasse koolimajja uus saal. 2010. aastal nimetati Loksa 1. Keskkool Loksa Gümnaasiumiks ja sellega liideti Loksa Vene Gümnaasium, õppetöö jätkus eestikeelse kooli ruumides. 1867–1887 Jakob Janter 1887–1899 Joosep Janter 1899–1902 Gustav Möll 1902–1906 Anton Künnapuu 1907–1908 Vassili Peet 1909–1915 Jakob Leo 1915–1918 Jakob Noorkukk 1918–1920 hr. Raedov 1920–1950 Arnold Mikiver 1950–1954 Leon Tähiste 1954–1991 Robert Adamson 1991–1992 Krista Tammemäe 1992–2003 Vello Sats 2003–2008 Signe Granström 2008–2023 Õnnela Tedrekin 2023-... Argo Aug Loksal liideti eesti ja vene kool Tallinna Postimees, 01.09.2010. Loksa gümnaasium tuleb eesti kooli Sõnumitooja, 24.03.2010. Tamm, Ülle (5. september 2023). "Loksa kooli direktor on ARGO AUG". Sõnumitooja. Vaadatud 14. mail 2024. Loksa Kool / koost. Valvi Joaväli ja Urve Toompuu. Tallinn : TEA Kirjastus, 2002. Loksa Vene Gümnaasium / koost. Galina Nikitina, Larissa Plehova, jt. Loksa : Loksa Vene Gümnaasium, 2003. Loksa Gümnaasiumi veebisait
Loksa Vene Gümnaasium

Loksa Vene Gümnaasium (aastani 1996 Loksa 2. Keskkool) oli aastatel 1988–2010 eksisteerinud vene õppekeelega üldhariduskool Harju maakonnas Loksa linnas aadressil Posti tänav 27. Venekeelne õpe Loksa linnas sai alguse 1948. aastal, kui tollase Loksa 7-klassilise Kooli juures avati kolm vene õppekeelega klassi. See jätkus ka kooli reorganiseerimisel Loksa 1. Keskkooliks ja alates 1966. aastast oli võimalik õppida vene keeles kõigis 11 klassis. Õpilaste arvu jätkuva kasvu tõttu ehitati 1980. aastatel Posti tänavale uus õppehoone, kus 1988. aastal alustas tööd nüüd juba iseseisev vene õppekeelega Loksa 2. Keskkool. 1996. aastal nimetati Loksa 2. Keskkool ümber Loksa Vene Gümnaasiumiks. Õppetöö koolis toimus Eesti Vabariigi ajal kahel põhisuunal – humanitaarteadused ja reaalteadused. Olulist rõhku pandi eesti keele õpetamisele. Alates 2000. aastast rakendati kõigis klassides osalist eestikeelset õpet. Kooli direktor oli aastatel 1988–2010 Galina Nikitina. Aastatel 1957–1988 kureeris Loksa 1. Keskkoolis venekeelseid klasse õppealajuhataja Galina Voronina. Nõukogude perioodil näitas õpilaste arv püsivat kasvutendentsi. Kui 1965 oli vene õppekeelega lapsi 359, siis aastaks 1988 oli nende arv kasvanud 630 õpilaseni ja 1990. aastaks 657 õpilaseni. Pärast seda on toimunud püsiv langus – nii oli 1994 venekeelses koolis õpilasi 479 ja 2009. aastaks oli nende arv langenud alla 300. Tulenevalt sellest taasühendati Loksa Vene Gümnaasium 2010. aastal eesti õppekeelega Loksa 1. Keskkooliga. Kahe kooli liitmisel tekkinud kakskeelne õppeasutus hakkas kandma Loksa Gümnaasiumi nime. "Loksa Kool". Koostajad Valvi Joaväli ja Urve Toompuu. Tallinn: TEA Kirjastus, 2002 "Loksa Vene Gümnaasium". Koostajad Galina Nikitina, Larissa Plehhova, jt. Loksa: Loksa Vene Gümnaasium, 2003 "Школьные годы чудесные". Koostajad Loksa Gümnaasiumi õpetajad Galina Nikitina juhtimisel. Таллинн: TEA Kirjastus, Loksa Gümnaasium, 2018 "Loksa vene kooli 10. klass alustas kolme õpilasega". Sõnumitooja, 23. september 2009
Emir Bajrami

Burim Emir Bajrami (sündinud 7. märtsil 1988 Prištinas) on endine Rootsi jalgpallur, poolkaitsja. Ta on Kosovost pärit albaanlane, kes siirdus perega Rootsi nelja-aastaselt. Noorjalgpalluri aja veetis Bajrami Köpings FF klubis. 2006. aasta hooaja eel liitus ta Rootsi kõrgliiga meeskonna IF Elfsborgiga ning tuli klubiga 2006. aastal Rootsi meistriks. Bajrami lõi oma esimese värava Rootsi kõrgliigas Allsvenskanis mängus Örebro SK vastu 2007. aasta aprillis. 25. mail 2010 sõlmis Bajrami lepingu just vahetult enne seda Hollandi meistriks tulnud FC Twentega. Bajrami kuulus 2009. aasta U21 Euroopa meistrivõistluste poolfinaali jõudnud Rootsi koondisse. Rootsi täiskasvanute koondises tegi ta debüüdi 20. jaanuaril 2010 mängus Omaani vastu. Esimese värava koondises lõi Bajrami oma neljandas maavõistluses 11. septembril 2010 Šotimaa vastu. Enne jalgpalli kasuks valiku langetamist tegeles Bajrami ka jääpalliga ning valiti Rootsi noortekoondisse sellelgi spordialal. Emir Bajrami profiil Rootsi jalgpalliliidu kodulehel
Platon von Akerman

Platon Isidor von Akerman (7/19. november 1809 Tartu – 4/16. oktoober 1891 Kodijärve) oli jurist, maakohtu sekretär, kihelkonnakohtunik, Kodijärve mõisnik alates 1856. aastast. Alfred von Hansen: Stammtafeln nicht immatrikulierter baltischer Adelsgeschlechter. Band I, 1932, lk. 2 Väljavõte Liivimaa rüütelkonna genealoogilisest käsiraamatust
Siristi

Siristi ehk stridulatsioonielund ehk stridulatsiooniaparaat on heli tekitamise elund isastel ritsikalistel. Siristi põhiosadeks on: vasaku eestiiva kubitaalsoon ehk sirisoon (vena stridens) ehk poogen, mille alaküljel on hambakeste, napakeste või ristliistakute rida, parema eestiiva siriliist (plectrum) ja parema eestiiva nn. peegel (spiraculum) – läbipaistev õhuke läikiv membraan, mis toimib resonaatorina. Seega vasak ja parem eestiib on erinevad, vasak asub parema peal. Siristamisel hõõrutakse sirisoont vastu siriliistu. Eesti ritsikalistest puudub sirisoon vaid tammeritsikal. Kilkidel on siristi veidi erinev – heli tekitamise elundid on neil mõlemal tiival ühesugused. Sihktiivalised Albrecht, Z. 1963. Eesti sihktiivalised. Tartu: TA ZBI, lk. 14.
Guido Povar

Guido Povar (23. detsember 1942 – 27. jaanuar 2001 Tallinn) oli eesti poksija. Ta oli sulgkaalus (kuni 57 kg) Eesti NSV noorte meister 1960. aastal ja meister 1961. aastal. Ta oli ka I kergekeskkaalus (kuni 63,5 kg) Eesti NSV juunioride meister 1962. aastal, kuid sai esikoha ilma võistluseta. Teise poolfinaali võitnud Priidik Kippar diskvalifitseeriti hiljem määrustevastase löögi pärast. Tema vastane Rein Purje, kes pidi kohtumise katkestama, ei saanud arstilt luba pidada ka järgmist ehk finaalkohtumist. Guido Povari sporditulemused Haud Tallinna Rahumäe kalmistul
Ernst Johann Rohland

Ernst Johann Rohland (10/21. mai 1775 Vaimastvere – 24. mai/5. juuni 1853 Tartu) oli kaupmees ja Tartu raehärra. Tema isa oli Vaimastvere mõisavalitseja Simon Rohland ja poeg Aakre mõisnik Leo Theodor von Rohland. Väljavõte Liivimaa rüütelkonna genealoogilisest käsiraamatust
Zinaida Albrecht

Zinaida Albrecht (1902–1995) oli Eesti entomoloog. Ta uuris Eesti sihktiivalisi. Albrecht, Z. 1963. "Eesti sihktiivalised". Tartu: TA Zooloogia ja Botaanika Instituut.
Ritsikalised

Ritsikalised ehk pikatundlalised (Dolichocera ehk Ensifera) on sihktiivaliste alamselts. Sellesse kuuluvad sugukonnad ritsiklased, kilkritsiklased, kilklased ja kaerasorilased. tirtsulised Eesti sihktiivaliste nimestik
Ensifera

Ensifera on kahe taksoni ladinakeelne nimetus: mõõknokk-koolibri, lindude perekond koolibrilaste sugukonnast ritsikalised, sihktiivaliste alamselts
Psycho

Psycho võib tähendada mitut asja. "Psühho" ("Psycho") on 1960. aastal linastunud Alfred Hitchcocki film. "Psühho" ("Psycho") on 1998. aastal linastunud Gus Van Santi filmi. Psycho oli 1970. aastatel tegutsenud Eesti ansambel.
Nick Griffin

Nicholas John "Nick" Griffin (sündinud 1. märtsil 1959 Hertfordshire'is Inglismaal) on Briti poliitik. Ta on Briti Rahvuspartei esimees. 2009. aastal valiti ta Euroopa Parlamendi liikmeks. Griffin on kriminaalkorras karistatud rassilist vaenu õhutavate materjalide levitamise eest.
Briti Rahvuspartei

Briti Rahvuspartei (inglise British National Party, BNP) on rahvusäärmuslik ja euroskeptiline Suurbritannia partei. BNP asutati 1982. aastal. Partei esimees on alates 1999. aastast Nick Griffin. Partei ei ole kunagi võitnud kohti Suurbritannia parlamendi alamkojas. 2010. aasta üldvalimistel kogus partei 1,9% häältest. 2009. aasta Euroopa Parlamendi valimistel võitis Rahvuspartei kaks kohta. Partei taotleb Suurbritannia elanikkonna valdavalt valgenahalise, 1948 aastani eksisteerinud rahvusliku koosseisu taastamist seaduslike vahenditega. Erinevalt partei algaastatest deklareerib partei nüüd, et püüdleb immigrantide ja nende järeltulijate vabatahtlikku kojupöördumist ning on valmis selle eesmärgi saavutamiseks välja käima ulatuslikke summasid riigi rahakotist. Kuni 2009. aastani võimaldas partei põhikiri liikmesust üksnes põlisasukatest valgetele ("Kaukaasia rassi" esindajatele, täpsemalt anglosaksi ja keldi päritolu isikutele), kuid siis sunniti vastavaid põhikirjasätteid seaduse jõul muutma.
John Legend

John Stephens (esinejanimi John Legend; sündinud 28. detsembril 1978) on USA muusik ja näitleja. Ta on võitnud kuus Grammy auhinda ning kuulub alates 2007. aastast Laulukirjutajate Kuulsuste Halli. Alates 2013. aastast on ta abielus telesaatejuhi ja modelli Chrissy Teigeniga, kellega tal on kaks last.
Toby Keith

Toby Keith Covel (8. juuli 1961 Clinton, Oklahoma – 5. veebruar 2024) oli Ameerika Ühendriikide kantrilaulja, laulukirjutaja, produtsent ja näitleja. 1993. aastal ilmus tema omanimeline debüütalbum. 2001. aastal ilmunud tema seitsmes stuudioalbum "Pull My Chain" oli esimene, mis jõudis USA kantrialbumite edetabelis esikohale. Aasta hiljem ilmunud "Unleashed" jõudis esikohale juba nii kantrialbumite edetabelis kui ka üldedetabelis Billboard 200. Kokku andis Keith välja 19 stuudioalbumit, kaks jõulualbumit ja viis kogumikalbumeid. Tal oli kantrialbumite edetabelis kümme ja edetabelis Billboard 200 neli esikohaalbumit. Billboardi kantrisinglite edetabelis Hot Country Songs oli tal 22 esikohahitti. Tema 1993. aastal ilmunud debüütsingel "Should've Been a Cowboy" oli Ameerika Ühendriikides 1990. aastatel raadiotes kõige mängitum kantrilaul. 2003. aastal salvestas ta laulu "Beer for My Horses" koos Willie Nelsoniga. Tema albumeid on maailmas müüdud üle 40 miljoni eksemplari. 2006. aastal tegi Keith näitlejadebüüdi draamafilmis . 2008. aastal mängis ta komöödiafilmis "Beer for My Horses", mis oli inspireeritud tema samanimelisest kantrilaulust. 2022. aasta juunis teatas Keith, et tal on diagnoositud maovähk. Ta suri 2024. aasta veebruaris 62-aastaselt. Stuudioalbumid Kogumikud "Greatest Hits Volume One" (1998) "20th Century Masters: The Millennium Collection" (2003) "Greatest Hits 2" (2004) "35 Biggest Hits" (2008) "The Bus Songs" (2017) "Greatest Hits: The Show Dog Years" (2019) Jõulualbumid "Christmas to Christmas" (1995) "A Classic Christmas" (2007) Kantrimuusika Akadeemia auhind – Aasta meelelahutaja (2002, 2003) Ameerika muusikaauhind – Favorite Country Male Artist (2004, 2006) Country Music Associationi auhind – Aasta meeslaulja (2001) National Medal of Arts (2020) Friskics-Warren, Bill (6. veebruar 2024), "Toby Keith, Larger-Than-Life Country Music Star, Dies at 62", The New York Times (Ameerika inglise), ISSN 0362-4331, vaadatud 6. veebruaril 2024 Koduleht
Loksa rajoon

Loksa rajoon oli aastatel 1950–1957 Eesti NSV territooriumil eksisteerinud haldusüksus, mille keskus oli Loksa alev. Loksa rajoon moodustati Eesti NSV Ülemnõukogu Presiidiumi seadlusega 26. septembril 1950. Uude rajooni kuulusid moodustamise ajal järgmised haldusüksused: Loksa alev, Hirvli külanõukogu, Kiiu külanõukogu, Kodasoo külanõukogu, Kolga külanõukogu, Kõnnu külanõukogu, Leesi külanõukogu, Loksa külanõukogu, Sagadi külanõukogu, Võhma külanõukogu, Võsu külanõukogu, Annikvere külanõukogu, Karula külanõukogu ja Vihula külanõukogu. Aastatel 1950–1952 ja 1953–1957 oli Loksa rajoon 1. järgu haldusüksus, aastatel 1952–1953 kuulus 2. järgu haldusüksusena Tallinna oblasti koosseisu. Loksa Rajooni TSN TK andis aastatel 1951–1957 välja ajalehte Leninlik Lipp. Loksa rajoon likvideeriti Eesti NSV Ülemnõukogu Presiidiumi seadlusega 12. oktoobril 1957 ja likvideerimine viidi lõpule sama aasta 15. detsembriks. Likvideerimise ajal kuulusid Loksa rajooni koosseisu järgmised haldusüksused: Loksa alev, Kolga külanõukogu, Kuusalu külanõukogu, Kõnnu külanõukogu, Loksa külanõukogu – liideti likvideerimise järel Harju rajooniga; Vihula külanõukogu ja Võsu külanõukogu – liideti likvideerimise järel Rakvere rajooniga. Eesti NSV Ülemnõukogu Presiidiumi seadlus maarajoonide moodustamise kohta Eesti NSV-s. – Eesti NSV Teataja, 11.10.1950, nr 11, art 114. Eesti NSV Ülemnõukogu Presiidiumi seadlus Loksa ja Pärnu rajooni likvideerimisest. – Eesti NSV Teataja, 14.11.1957, nr 17, art 167.
John Stephens

John Stephens on mitme inimese nimi: John Stephens on USA muusiku John Legendi sünninimi John Stephens, Ameerika jalgpallur (1966–2009) John Stephens, Austraalia jalgpallur (1950) John Stephens, Austraalia pesapallur (sündinud 1979) John Stephens, Ameerika Ühendriikide teleprodutsent ja stsenarist ... John Stevens
Bill O'Reilly

William James O'Reilly (sündinud 10. septembril 1949) on USA saatejuht, kirjanik, kolumnist ja poliitikakommentaator. Ta juhtis aastatel 1996–2017 Fox News Channeli saadet "The O'Reilly Factor", mis oli vaadatuim kaabeltelevisiooni saade. Culture Warrior (2006) ISBN 0-7679-2092-9 Kids Are Americans Too (2007) A Bold Fresh Piece of Humanity: A Memoir (2008) Pinheads and Patriots: Where You Stand in the Age of Obama (2010) Tema ja Martin Dugardi kahasse kirjutatud raamatute põhjal on tehtud filmid "Killing Lincoln" (raamat 2011, film 2013), "Killing Kennedy" (raamat 2012, film 2013), "Killing Jesus" (raamat 2013, film 2015) ja "Killing Reagan" (raamat 2015, film 2016), mida on näidatud National Geographicu kanalitel. "Bill O'Reilly's Bio". Fox News. 29. aprill 2004. Vaadatud 09.08.2009. Boedeker, Hal (28. juuli 2009). "Fox News dominates July ratings; Bill O'Reilly again tops -- and Nancy Grace makes impressive gains". The Orlando Sentinel. Originaali arhiivikoopia seisuga 7.07.2012. Vaadatud 09.08.2009.{{cite news}}: CS1 hooldus: robot: algse URL-i olek teadmata (link) "The State of the News Media". Pew Project for Excellence in Journalism. 2009. Vaadatud 09.08.2009. Bill O'Reilly koduleht Content analysis of O'Reilly's rhetoric finds spin to be a 'factor'